आईवीएफ ट्रीटमेंट की जरूरत उन कपल्स को होती है जो बहुत प्रयासों के बाद भी सामान्य तरीके से संतान को जन्म नहीं दे पा रहे हों। इसके साथ-साथ जब सामान्य उपचार कारगर ना हो तब आईवीएफ ट्रीटमेंट लेने की सलाह दी जाती है। आईवीएफ उपचार की जरूरत कई परिस्थितियों में पड़ती है। आईवीएफ की जरूरत निम्न परिस्थितियों में पड़ती है : 1. फैलोपियन ट्यूब डैमेज या ब्लॉकेज (Fallopian tube damage or blockage) फैलोपियन ट्यूब डैमेज या ब्लॉकेज होने के कारण अंडे का फर्टिलाइज होना या भ्रूण का गर्भाशय में सर्वाइव (survive) करना मुश्किल हो जाता है। जिसके कारण गर्भधारण संभव नहीं हो पाता है और ऐसी परिस्थिति में आईवीएफ उपचार की जरूरत पड़ती है। 2. ओवुलेशन विकार (Ovulation disorders) अगर एक महिला का ओव्यूलेशन समय पर नहीं होता है या फिर अस्थिर रहता है तो अंडे की संख्या में कमी आ जाती है। ओवुलेशन विकार में शामिल है - एनोव्यूलेशन (anovulation) और पॉलीसिस्टिक ओवरियन सिंड्रोम (polycystic ovarian syndrome) आदि! इन परिस्थितियों में ओव्यूलेशन प्रक्रिया प्रभावित हो जाती है और प्रेग्नेंट होना मुश्किल हो जाता है, ऐसे में आईवीएफ उपचार काफी मददगार साबित होता है। 3. एंडोमेट्रियोसिस (Endometriosis) एंडोमेट्रियोसिस एक मेडिकल कंडीशन है जब यूटेरस की लाइनिंग जिसे एंडोमेट्रियम कहा जाता है, असामान्य तरीके से दूसरे अंगों की तरफ बढ़ने लगती है जैसे फैलोपियन ट्यूब्स (fallopian tubes), ओवरी, पेलविस आदि। एंडोमेट्रियोसिस के कारण गर्भधारण में बाधा आती है, ऐसी परिस्थिति में बांझपन के उपचार के लिए आईवीएफ की तकनीक का सहारा लेना मददगार हो सकता है। 4. गर्भाशय फाइब्रॉयड (Uterine fibroids) यूटेरियन फाइब्रॉयड, 30 से 40 की उम्र में महिलाओं में उत्पन्न होने वाली ऐसी स्थिति है जब उनका गर्भाशय असामान्य रूप से बढ़ने लगता है। आमतौर पर इस स्थिति में कैंसर नहीं होता है, मगर फाइब्रॉयड, निषेचित अंडे (fertilized egg) के आरोपण में हस्तक्षेप कर सकता है, जिससे इंफर्टिलिटी की समस्या होती है। इस कारण से बांझपन का सामना कर रहीं महिलाओं के लिए आईवीएफ एक बेहतर विकल्प है। 5. प्रीवियस ट्युबल स्टरलाइजेशन या निष्कासन (Previous tubal sterilization or removal) ट्यूबल लिगेशन (tubal ligation) या महिला नसबंदी, एक प्रकार की नसबंदी है, जिसमें गर्भधारण की प्रक्रिया को रोकने के लिए फैलोपियन ट्यूब को काट दिया जाता है या अवरुद्ध कर दिया जाता है। ऐसी स्थिति में गर्भधारण के लिए आपके पास आईवीएफ ट्यूबल लिगेशन रिवर्सल का विकल्प होता है या आप आईवीएफ का सहारा ले सकती हैं। 6. खराब शुक्राणु उत्पादन या कार्य (Impaired sperm production or function) बिलो एवरेज स्पर्म कंसन्ट्रेशन (Below-average sperm concentration), शुक्राणु की संख्या कम होना, शुक्राणु की खराब गतिशीलता (weak movement of sperm) या शुक्राणु के आकार व आकृति में विकार शुक्राणु और अंडे के फर्टिलाइज़ेशन को मुश्किल बना सकता है। इसके कारण बांझपन की समस्या उत्पन्न हो सकती है, ऐसे में आईवीएफ का विकल्प मददगार है। 7. अस्पष्टीकृत इंफर्टिलिटी (Unexplained infertility) अनएक्सप्लेंड इंफर्टिलिटी यानि बांझपन के कारण का पता नहीं चल पाना। इस स्थिति में कपल आईवीएफ उपचार का विकल्प चुन सकते हैं। 8. जेनेटिक डिसीज/प्रीइम्प्लांटेशन जेनेटिक स्क्रीनिंग या डायग्नोसिस - पीजीएस या पीजीडी (Genetic disease / preimplantation genetic screening or diagnosis - PGS or PGD) यदि आपको या आपके साथी के कारण आपके बच्चे के आनुवंशिक विकार से गुजरने का ख़तरा है तो आप प्रीइम्प्लांटेशन जेनेटिक टेस्टिंग (preimplantation genetic testing) के उम्मीदवार हो सकते हैं। इस प्रक्रिया में आईवीएफ शामिल होता है। अंडे के फर्टिलाइज्ड होने के बाद उसमें कुछ आनुवंशिक समस्याओं की जांच की जाती है। जिस भ्रूण में आनुवंशिक समस्याएँ नहीं होती, उन्हें गर्भाशय में स्थानांतरित किया जा सकता है। हालांकि, इससे सभी आनुवंशिक समस्याओं को नहीं खोजा जा सकता है। 9. कैंसर या अन्य स्वास्थ्य स्थितियों के लिए प्रजनन संरक्षण (Fertility preservation for cancer or other health conditions) यदि आप कैंसर उपचार शुरू करने वाले हैं - जैसे कि रेडिएशन या कीमोथेरेपी - जो आपकी प्रजनन क्षमता को नुकसान पहुंचा सकती है, तो प्रजनन संरक्षण के लिए आईवीएफ एक विकल्प हो सकता है। महिलाओं के गर्भाश्या से हार्वेस्ट अंडों को फ्रीज किया जाता है। इन फ्रीज्ड एग्स को भविष्य में फर्टिलाइजेशन के लिए इस्तेमाल किया जाता है। 10. सरोगेसी (Surrogacy) जिन महिलाओं के पास एक फंक्शनल यूट्रेस (functional uterus) नहीं होता है यानि यूट्रेस अपना काम नहीं सही तरह से नहीं कर पाता है या जिन्हें गर्भावस्था में गंभीर स्वास्थ्य समस्याएं होती हैं। कहने का मतलब यह है कि वह माँ नहीं बन सकती हैं, वह किसी अन्य महिला को आईवीएफ के लिए चुन सकती हैं। इसे "किराए की कोख" या सरोगेसी के नाम से भी जाना जाता है। इस मामले में महिला के अंडों को शुक्राणु के साथ निषेचित किया जाता है, लेकिन परिणामस्वरूप भ्रूण को गर्भकालीन वाहक यानि सेरोगेट मदर के गर्भाशय में रखा जाता है।